b"\n_START_ARTICLE_\nLuis H\xc3\xa9ctor Villalba\n_START_SECTION_\nBiografia\n_START_PARAGRAPH_\nLuis H\xc3\xa9ctor Villalba va n\xc3\xa9ixer a Buenos Aires l'11 d'octubre de 1934. Va entrar al seminari el 1952 despr\xc3\xa9s d'obtenir el t\xc3\xadtol d'expert mercantil a les escoles estatals. Va ser ordenat prevere el 24 de setembre de 1960; el 1961 va obtenir la llicenciatura en teologia i en Hist\xc3\xb2ria de l'Esgl\xc3\xa9sia a la Universitat Gregoriana_NEWLINE_En 1967 va ser nomenat prefecte del Seminari Major i professor a la Facultat de Teologia de la Universitat Cat\xc3\xb2lica de Buenos Aires. En 1968 es va convertir en el primer director de l'Institut de vocacions Sant Josep. Des de 1969 a 1971 va ser deg\xc3\xa0 de la Facultat de Teologia i en 1972 va ser nomenat rector de Santa Rosa de Lima a Buenos Aires._NEWLINE_El 20  d'octubre de 1984 va ser nomenat bisbe per Joan Pau II, que el nomen\xc3\xa0 bisbe titular d'Ofena i auxiliar de Buenos Aires. El seu lema episcopal \xc3\xa9s \xc2\xabAp\xc3\xb3stol de Jesucristo\xc2\xbb. Va ser consagrat bisbe el 22 de desembre de 1984 a la catedral de Buenos Aires pel cardenal Juan Carlos Aramburu, arquebisbe de Buenos Aires, amb Arnaldo Clemente Canale (auxiliar de Buenos Aires) i Carmelo Juan Giaquinta auxiliar de Viedma) com a coconsagrants._NEWLINE_El 16 de juliol de 1991 va ser traslladat a la di\xc3\xb2cesi de Sant Martin, de la que va prendre possessi\xc3\xb3 el 26 d'octubre seg\xc3\xbcent. Va ocupar la seu fins al 8 de juliol de 1999, quan va ser promogut a la seu arxiepiscopal de Tucum\xc3\xa1n._NEWLINE_Villalba arrib\xc3\xa0 a la prov\xc3\xadncia septentrional el 17 de setembre de 1999. A m\xc3\xa9s, a partir d'agost de 2005 i fins a maig de 2006 va ser administrador apost\xc3\xb2lic de Santiago de l'Estero._NEWLINE_A la Confer\xc3\xa8ncia Episcopal de l'Argentina, va exercir com a vicepresident primer per dos per\xc3\xadodes consecutius (2005-2008 i 2008-2011), sent llavors president l'arquebisbe de Buenos Aires, Jorge Mario Bergoglio. Anteriorment va exercir com a president de la Comissi\xc3\xb3 Episcopal de Catequesi i membre de qu\xc3\xa8 per l'Apostolat dels Laics.  _NEWLINE_Va ocupar la seu de Tucum\xc3\xa1n fins al 10 de juny de 2011 fins al 10 de juny de 2011, quan Benet XVI accept\xc3\xa0 la seva ren\xc3\xbancia per motius d'edat.\n_START_SECTION_\nCardenalat\n_START_PARAGRAPH_\nEn el consistori del 14 de febrer de 2015 va ser creat cardenal pel Papa Francesc. Va rebre el t\xc3\xadtol de cardenal prevere de San Girolamo a Corviale. \xc3\x89s un dels 5 arquebisbes i bisbes em\xc3\xa8rits que el Papa decid\xc3\xad ascendir al Col\xc2\xb7legi Cardenalici perqu\xc3\xa8 \xc2\xabs'han distingit per la seva caritat pastoral al servei de la Santa Seu i de l'Esgl\xc3\xa9sia.\xc2\xbb\n_START_SECTION_\nRetir\n_START_PARAGRAPH_\nActualment, monsenyor Villalba resideix a la capella tucumana de La Santa Cruz, que pertany a la jurisdicci\xc3\xb3 parroquial de la parr\xc3\xb2quia de Sant Mart\xc3\xad de Porres. All\xc3\xa0 celebra missa i dedica un considerable temps en escoltar confessions i en oferir acompanyament especial."